משפט השבעה משיקגו

משפט השבעה משיקגו (באנגלית: The Trial of the Chicago 7) הוא סרט דרמת-פשע פוליטית אמריקאי, שנכתב ובוים על ידי היוצר אהרן סורקין. בסרט מופיעים אנסמבל שחקנים הכולל את סשה ברון כהן, אדי רדמיין, אלכס שארפ, ג'ון קרול לינץ', ג'רמי סטרונג, יאיא עבדול-מאטין השני, מארק ריילנס, ג'וזף גורדון-לוויט, בן שנקמן, פרנק לנגלה, מייקל קיטון ועוד. הסרט עוקב אחר סיפורם של "השבעה משיקגו", קבוצת מפגינים שהתנגדו למלחמת וייטנאם ושהואשמו בקשירת קשר בשנת 1968.

במקור, הסרט נועד לעלות לאקרנים תחת הפצתה של חברת "סרטי פרמאונט", אך הזכויות להפצת הסרט נמכרו לנטפליקס עקב התפרצות מגפת הקורונה המתמשכת. הסרט עלה לשידור בכל הפלטפורמות של "נטפליקס" ב-16 באוקטובר 2020. הסרט זכה בפרס גלובוס הזהב לתסריט הטוב ביותר.

תקציר העלילה
הסרט מבוסס על סיפורם האמיתי של "השבעה משיקגו", קבוצה של שבעה מפגינים שהואשמו על ידי הממשלה הפדרלית באשמת קשירת קשר, הסתה להתפרעויות, ואישומים אחרים הקשורים להתנגדות למלחמת וייטנאם ולהפגנות נגד תרבות שהתרחשו בשיקגו, אילינוי, לרגל הוועידה הלאומית הדמוקרטית משנת 1968.

שחקנים ודמויות
 שם השחקן/ית שם הדמות אודות הדמות הערות סשה ברון כהן  אבי הופמן  נאשם; מייסד וראש ארגון   אדי רדמיין  טום היידן  נאשם; מראשי סטודנטים למען חברה דמוקרטית  אלכס שארפ    נאשם; ממארגני   ג'רמי סטרונג  ג'רי רובין  נאשם; ממייסדי   ג'ון קרול לינץ'    נאשם; ראש       נאשם      נאשם  יאיא עבדול-מאטין השני  בובי סיל  נאשם; יו"ר הפנתרים השחורים  מארק ריילנס    סניגור  ג'וזף גורדון-לוויט  ריצ'רד שולץ  תובע  בן שנקמן    סניגור       תובע  פרנק לנגלה    השופט    פרד המפטון  יו"ר הפנתרים השחורים באילינוי  מייקל קיטון  רמזי קלארק  התובע הכללי של ארצות הברית בעת המהומות    ג'ון ניוטון מיטשל  התובע הכללי של ארצות הברית בעת המשפט  ויין דובאל  פול דה לוקה  בלש משטרה     דפני או'קונור  סוכנת FBI     סטן וויחובסקי  שוטר סמוי     סקוט סקיבלי  שוטר סמוי     הווארד אקרמן  יועץ מיוחד למיטשל   אליס קרמלברג  ברנדין דורן  פקידת קבלה   אלן מטוסקי  אלן גינסברג   

הפקה
פיתוח
בשנת 2007 כתב התסריטאי אהרן סורקין תסריט שהתבסס על משפט הקונספירציה של קבוצת "השבעה משיקגו". המפיקים סטיבן ספילברג, וולטר פ. פארקס ולורי מקדונלד שיתפו פעולה עם פיתוח התסריט של סורקין, וספילברג נועד לביים את הסרט. השחקן סשה ברון כהן לוהק במקור לגילום דמותו של אבי הופמן, ואילו ספילברג פנה לויל סמית' בהצעה לגלם את דמותו של בובי סיל, ותכנן להיפגש עם הית' לדג'ר לגבי משא ומתן על גילום דמותו של טום היידן. עם זאת, שביתת אגודת הסופרים של אמריקה, שהחלה בנובמבר 2007 ונמשכה 100 יום, עיכבה את הליכי הצילומים והפרויקט הושעה. מאוחר יותר, סורקין היה אמור להמשיך לשכתב את התסריט עבור ספילברג, והבמאי התכוון להטיל צוות שחקנים אלמוני ברובו במטרה לשמור על התקציב. בהמשך, הופצו שמועות שפול גרינגרס ובן סטילר יחליפו את ספילברג בתפקיד הבימוי, אך הפרויקט לא התקדם.

באוקטובר 2018, הוכרז שסורקין יביים את הסרט. בדצמבר 2018, הפקת הסרט הוקפאה בעקבות חששות תקציביים, עד שהפרויקט קם לתחייה והיה מוכן להצעות משא ומתן על הפצה. בסופו של דבר, "סרטי פרמאונט" רכשו את זכויות הפצה.

ליהוק
באוקטובר 2018 סשה ברון כהן ואדי רדמיין לוהקו לצוות השחקנים. בנובמבר 2018, ג'ונתן מג'ורס לוהק לצוות השחקנים. בפברואר 2019, סת' רוגן, ג'וזף גורדון-לוויט ואלכס שארפ לוהקו לצוות השחקנים, ומייקל קיטון נשקל לקבלת תפקיד בסרט. באוגוסט, פרנק לנגלה ומארק ריילנס לוהקו לצוות השחקנים. בספטמבר, ג'רמי סטרונג לוהק להחליף את רוגן. באוקטובר, יאיא עבדול-מאטין השני לוהק להחליף את מג'ורס, וקלווין האריסון ג'וניור, קיטון, ויליאם הרט, ג'יי. סי. מקנזי, תומאס מידליץ', מקס אדלר ובן שנקמן לוהקו לצוות השחקנים.

צילומים
צילומי הסרט התעתדו להתחיל בספטמבר 2019, אך למעשה החלו חודש לאחר מכן, באוקטובר, בשיקגו ובניו ג'רזי. הצילומים התקיימו במחוז מוריס, ניו ג'רזי באולם הנסי, המכונה בחיבה "האחוזה", שנמצא בקמפוס פלורם של אוניברסיטת פיירלי דיקינסון ואולם הולנד (ממוקם בתוך אולם הולנדרסון), פארק גראנט בשיקגו ובמכללת סנט אליזבת בסנטה מריה.

הפצה
במקור, הסרט התעתד לעלות לאקרנים תחת הפצת חברת ההפקה "סרטי פרמאונט" בהפצה מוגבלת ב-25 בספטמבר 2020, לפני שיופץ בהקרנות מסחריות ב-16 באוקטובר 2020. ב-20 ביוני 2020, עקב סגירת בתי הקולנוע בעקבות התפרצות מגפת הקורונה, דווח כי נטפליקס מנהלת משא ומתן על רכישת זכויות הפצת הסרט. ב-1 ביולי 2020, נטפליקס סגרה רשמית עסקה של 56 מיליון דולר על זכויות הפצת הסרט, מתוך כוונה להפיצו לפני יום הבחירות בנובמבר. הסרט עלה לשידור ב-16 באוקטובר 2020.

קישורים חיצוניים


הערות שוליים

קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי פשע אמריקאיים
קטגוריה:מלחמת וייטנאם בתרבות
קטגוריה:נטפליקס: סרטים
קטגוריה:סרטים שלא יצאו לאקרנים בעקבות מגפת הקורונה
קטגוריה:זוכי פרס גילדת שחקני המסך - סרטים
קטגוריה:זוכי פרס איגוד מבקרי הקולנוע האמריקאי לאנסמבל המשחק הטוב ביותר
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים זוכי גלובוס הזהב - התסריט הטוב ביותר
קטגוריה:סרטים שצולמו בניו ג'רזי